
Раздел І
Общи положения

Чл.1.Този правилник урежда реда и начина за отпускане на еднократна финансова помощ за задоволяване на инцидентно, непредвидимо и извънредно възникнали здравни, образователни, комунално-битови потребности на лица и семейства в рамките на мандата на Общинския съвет от общинския бюджет на Община Грамада.

Чл.2.С решение на Общинския съвет се отпуска еднократна помощ на:
         1.Хора с трайни увреждания над 70 %
         2.Деца в неравностойно положение
         3.Деца с изявени дарби и особени възможности
         4.Семейства и домакинства, пострадали от бедствия, аварии и пожари.
         5./Нова с Решение № 175, взето с Протокол № 21/19.05.2017 г./ 
            -Семейства и домакинства, жители на Община Грамада, които се нуждаят от финансова помощ в случаи на доказани неотложни социално-битови потребности и не разполагат със собствени средства за отстраняване  на възникналите потребности.
Чл.3.Еднократна помощ се отпуска на лица и семейства с постоянен адрес на територията на общината.

Раздел ІІ
Размер на отпусканата финасова помощ

Чл.4.Размера на еднократна помощ за лицата по чл.2.т.1 е 150 лв.

Чл.5.Размера на еднократна помощ по чл.2 т.2 и т.3 е 50 лева

Чл.6./Допълнен с Решение № 175, взето с Протокол № 21/19.05.2017 г./Размера на еднократна помощ за лицата по чл.2.т.4  и т.5 е до еднократния размер на минималната работна заплата.

Раздел ІІІ
Основания за отпускане на помощта

Чл.7.Еднократната финансова помощ за задоволяване на инцидентно,непредвидимо и извънредно възникнали здравни проблеми на лицата по чл.2 т.1 се предоставя за:
-закупуване на лекарства, чиято употреба не е постоянна
-оперативно лечение
 -следоперативно лечение
 -закупуване на помощни средства

 Чл.8.Еднократната финансова помощ за задоволяване на инцидентно, непредвидимо и извънредно възникнали образователни  и  комунално – битови потребности на лица по чл.2 т.2 и 3 се предоставя за:
-закупуване на учебници, учебни помагала и пособия и дрехи
-при нуждата от представяне на особените заложби и дарби
-при смърт на родител
-за награди при много добър и отличен успех
-за особена изява, допринесла за имиджа на Общината

Чл.9./Изменен и допълнен с Решение № 175, взето с Протокол № 21/19.05.2017 г./Еднократната финансова помощ за задоволяване на инцидентно,непредвидимо и извънредно възникнали комунално-битови потребности на лица по чл.2 т.4 и т.5 се предоставя за:
-възстановяване на щети от бедствия, аварии и пожари
-за осигуряване на временно жилище
- изключително трудна за заявителя житейска ситуация, когато е невъзможно той сам, чрез труда си и притежаваното от него имущество да посрещне съответната нужда.
Чл.10.При наличие на повече от едно основание за отпускане на еднократна помощ, се прилага нормата за определяне на по-високия размер.Не се допуска кумулиране на основанията за отпускане на помощи.
Раздел ІV
Критерии и изисквания за определяне 
и отпускане на помощта

Чл.11./1/ Допълнена с Решение № 175, взето с Протокол № 21/19.05.2017 г./Общи критерии и изисквания за определяне и отпускане на еднократна помощ на лицата са:
             1.Да не са регистрирани като еднолични търговци и да не са собственици на капитала на търговско дружество, или едноличния  търговец съответно търговското дружество да не работят или да са обявени в ликвидация или несъстоятелност
             2.Да имат постоянен адрес на територията на Община Грамада
              3.Да разполагат с месечен доход на член от семейството под минималната работна заплата за страната за период от шест месеца назад от датата на подаването на молбата 
             4.Да не са получавали и да не получават помощ на същото основание от друг орган или институция
             5.Да не притежава движимо или недвижимо имущество, от което да получават доходи.
             6.Да не са продавали недвижимо или движимо имущество за срок от една година преди подаване на молбата за отпускане на помощ
            7./нова с Решение № 175, взето с Протокол № 21/19.05.2017 г./ - Липса на задължения към община Грамада.
/2/Данните по чл.11, ал.1, т.1,4,6 се удостоверяват с декларация по образец Приложение № 1
/3/Данните по чл.11,ал.1,т.2 проверяват служебно от НБД „Население”
/4/Данните по чл.11,ал.1,т.3 се удостоверяват с документ за дохода на всеки от членовете на семейството- в случай че лицето работи, или саморъчна декларация за доходите в случай че не работи или е пенсионер
/5/Данните по чл.11, ал.1,т.5 се удостоверяват с документ от съответната служба при Общината
/Удостоверение за декларирани имоти и др/

Чл.12.Специални критерии и изисквания за определяне и отпускане на еднократна помощ на лицата са:
/1/ За лицата по чл.2т.1
-Официално становище от надлежно медицинско лице за наличието на основание за отпускане на помощ
/2/ За лицата по чл.2 т.2 и 3 
-Официално становище от съответното учебно заведение за наличието на основание за отпускане на помощ
-Официална грамота за представянето на дарбата;решение на компетентния орган; и др.
-Преписи от акт за смърт
/3/За лицата по чл.2 т.4
-Наличие на бедствие, авария или пожар, констатирани от надлежно лице
-наличие на щета, установена от Комисия от специалисти, резултат от бедствие авария или пожар
-Лицата да не са получили обезщетение от застраховка

Раздел V
Необходими документи за определяне
и отпускане на помощта


Чл.13.Необходими документи за кандидатстване за еднократна помощ:
            /1/1.Молба до Общински съвет Грамада
             2.Експертно решение от ТЕЛК/РЕЛК/
             3.Епикриза
             4.Уверение от ръководителя на учебното заведение
             5.Уверение от учебно заведение
             6.Документ за доход  за предходните шест месеца
             7.Удостоверение за деклариран недвижим имот
             8.Удостоверения за факти, основания за получаване на помощта
/2/Изброените документи се представят на вниманието на ПК при Общински съвет Грамада, като се съобразява основанието за искане на помощта
/3/ ПК при Общински съвет Грамада има право да изиска допълнителни документи, да направи проверка и справка за установяване на твърдяните в молбата – декларация факти и обстоятелства, основания за отпускане на помощта.
/4/При необходимост ПК при Общински съвет Грамада може да направи и оглед на място с цел придобиване на реална представа за наличието на основание за отпускане на помощта.

Раздел VІ
Процедура за определяне
и отпускане на помощта

Чл.14.Общинският съвет ежегодно с приемане на бюджета на Община Грамада, определя общия размер на средствата от собствени  приходи за отпускане на еднократна помащ по реда на този правилник.
Чл.15./1/Молби за отпускане на еднократна помощ се подават до Общински съвет Грамада
/2/ Към молбата се прилагат необходимите писмени документи посочени в правилника и съобразени с основанието за отпускане на помощта, посочено в молбата – декларация
/3/Молбата  декларация се разглежда от ПК на Общински съвет Грамада, която се произнася с решение, в което се определя дали лицето подало молбата за помощ отговаря на критериите и изискванията за отпускане на еднократна помощ.За заседанието на ПК се води протокол.
/4/Молителите се уведомяват за решението на ПК на Общински съвет Грамада писмено в четиринадесет дневен срок от произнасянето й
/5/ Комисията има право да направи предложение за отпускане на помощ до Общински съвет Грамада, за лицата отговарящи на изискванията, определени в настоящия правилник.
/6/Въз основа на предложението на ПК Общински съвет приема решение, с което определя и отпуска еднократната помощ.
Чл.16. Лицето, на което е отпусната помощта получава същата лично, чрез законния си представител или чрез пълномощник.

Преходни и заключителни разпоредби
       
&1.Деца и младежи в неравностойно положение по смисъла на този правилник са лица с един или без родители, както и деца от семейства с три и повече деца, изпаднали в тежко финансово състояние.
&2.Общинският съвет може да отпуска еднократна помощ и при изключителни нужди повече от един път на едно и също лице в рамките на мандата.
&3.Този правилник е приет от Общински съвет Грамада с Решение № 189, Протокол № 30 от 30.09.2013 г. и влиза в сила от датата на приемането му.









Чл.2. /Допълнен с Решение № 175, взето с Протокол  № 21 от 19.05.2017 г./
Чл.6. /Допълнен с Решение № 175, взето с Протокол  № 21 от 19.05.2017 г./
Чл.9./Изменен и допълнен с Решение № 175, взето с Протокол  № 21 от 19.05.2017 г./
Чл.11. /Допълнен с Решение № 175, взето с Протокол  № 21 от 19.05.2017 г./



                                                                              Председател на ОбС :  
                                                                                                /Огнян Георгиев/














































                                                                                             Приложение № 1 към чл.11

	МОЛБА – ДЕКЛАРАЦИЯ
	ЗА ПОЛУЧАВАНЕ НА ЕДНОКРАТНА ПОМОЩ

От.......................................................................................................,ЕГН..............................................,
         (Име, презиме, фамилия)
Постоянен адрес: гр.(с)......................................община...................................обл...............................,
ж.к.....................................................бул/ул....................................................................№......................,
бл..................,вх.................,ет.....................,ап....................,тел.............................
Лична карта№.............................................., издадена на................................от МВР гр......................
Гражданство.................................................
Осигурен........................................................ДА/НЕ
Пенсионер......................................................ДА/НЕ
Самоосигуряващ се.......................................ДА/НЕ
Неосигурен.....................................................ДА/НЕ
Учащ се в редовна форма на обучение........ДА/НЕ
      -във ВУЗ....................................................ДА/НЕ
      -в колеж.....................................................ДА/НЕ
      -в средно учебно заведение.....................ДА/НЕ

ДЕКЛАРИРАМ:

1.Семейно положение..................................................................
2.Съпруг(а)..........................................................................................., ЕГН..............................
	(Име, презиме, фамилия)
Постоянен адрес: гр.(с)......................................община...................................обл...............................,
ж.к.....................................................бул/ул....................................................................№......................,
бл..................,вх.................,ет.....................,ап....................,тел.............................
Лична карта№.............................................., издадена на................................от МВР гр......................
Гражданство.................................................
Осигурен........................................................ДА/НЕ
Пенсионер......................................................ДА/НЕ
Самоосигуряващ се.......................................ДА/НЕ
Неосигурен.....................................................ДА/НЕ
3.Регистриран като едноличен търговец......ДА/НЕ
4.Собственик на капитала на търговско дружество......ДА/НЕ
5.Получавам помощ на същото основание от друг орган или институция .............ДА/НЕ
6.Не съм продавал недвижимо или движимо имущество за срок от една година преди подаване на молбата за отпускане на помощ ............................ДА/НЕ
7.Задължения към Община Грамада.......................... ДА/НЕ


Дата...........20..........г.	Декларатор:1..............................
Гр..................................	2.............................
